ddrg/super_eurlex huggingface dataset:
„(1)

Výlučným účelom je umožniť medzinárodný obchod s vláknami z lám vikuňa ( Vicugna vicugna ) a s výrobkami z nich odvodených, a to len ak sú vlákna získané strihaním živých lám vikuňa. Obchod s výrobkami odvodenými z týchto vlákien je povolený len pri splnení týchto podmienok: a) Všetky osoby alebo subjekty, ktoré spracúvajú vlákna z lám vikuňa na výrobu látok a odevov, musia požiadať príslušné orgány v krajine pôvodu (krajiny pôvodu: krajiny, v ktorých sa tento druh vyskytuje, konkrétne Argentína, Bolívia, Čile, Ekvádor a Peru) o povolenie používať text, značku alebo logo s názvom „krajina pôvodu lamy vikuňa“ schválené štátmi, ktorých územie je súčasťou oblasti výskytu daného druhu a ktoré sú signatármi Dohovoru o ochrane a využívaní lám vikuňa. b) Látky a odevy dostupné na trhu musia byť označené alebo identifikované v súlade s týmito ustanoveniami: i) V prípade medzinárodného obchodu s látkami vyrobenými z vlákien získaných strihaním živých lám vikuňa bez ohľadu na to, či bola látka vyrobená na území alebo mimo územia štátov, kde sa daný druh vyskytuje, musí byť text, značka alebo logo použité tak, aby bolo možné určiť krajinu pôvodu. Text, značka alebo logo VICUÑA [KRAJINA PÔVODU] má nižšie uvedenú formu: Tento text, značka alebo logo musia byť uvedené na opačnej strane látky. Na lemoch látky musia byť okrem toho uvedené slová VICUÑA [KRAJINA PÔVODU]. ii) V prípade medzinárodného obchodu s odevmi vyrobenými z vlákien získaných strihaním živých lám vikuňa bez ohľadu na to, či bol odev vyrobený na území alebo mimo územia štátov, ktorých územie je súčasťou oblasti výskytu daného druhu, musí byť použitý text, značka alebo logo podľa písmena b) bodu i). Tento text, značka alebo logo musia byť uvedené na štítku na samotnom odeve. Ak sa odevy vyrábajú mimo územia krajiny pôvodu, okrem textu, značky alebo loga uvedených v písmene b) bode i) by mal byť uvedený aj názov krajiny, kde bol odev vyrobený. c) V prípade medzinárodného obchodu s ručne vyrobenými výrobkami z vlákien získaných strihaním živých lám vikuňa a vyrobených na území štátov, ktorých územie je súčasťou oblasti výskytu daného druhu, sa musí použiť text, značka alebo logo VICUÑA (KRAJINA PÔVODU) – ARTESANÍA takto: d) Ak sa na výrobu látok a odevov použili vlákna získané strihaním živých lám vikuňa z rôznych krajín pôvodu, musí sa uviesť text, značka alebo logo každej z týchto krajín pôvodu vlákna podľa písmena b) bodov i) a ii). e) Všetky ostatné exempláre sa považujú za exempláre druhov uvedených v prílohe A a podľa toho sa aj reguluje obchod s nimi.“
„c)

štátni príslušníci tretích krajín, ktorí sú držiteľmi platného víza do členského štátu, ktorý sa nezúčastňuje na prijatí tohto nariadenia, alebo do členského štátu, ktorý ešte v plnej miere neuplatňuje ustanovenia schengenského acquis, alebo do Kanady, Japonska alebo Spojených štátov amerických ...“.
„2.

Príloha III k nariadeniu (ES) č. 1223/2009 sa mení takto: Položka 98 sa nahrádza takto: ‚98 Kyselina 2-hydroxybenzoová/salicylová- (1) Salicylic acid 69-72-7 200-712-3 a) Zmývateľné kozmetické výrobky na vlasy b) Ostatné výrobky okrem telových lotionov, očných tieňov, riaseniek, očných ceruziek, rúžov na pery a gulôčkových dezodorantov a) 3,0 % b) 2,0 % Nepoužívať vo výrobkoch určených pre deti do 3 rokov. Nepoužívať v aplikáciách, ktoré by mohli viesť k expozícii pľúc konečného používateľa pri vdýchnutí. Nepoužívať v kozmetických výrobkoch na ústnu hygienu. Na iné účely ako zabránenie rozmnožovaniu mikroorganizmov vo výrobku. Tento účel musí vyplývať z prezentácie výrobku. Nevhodné pre deti do 3 rokov (2)
„7.

Povoľuje sa uvádzanie na trh a používanie výrobkov, ktoré obsahujú dekabrómdifenyléter, dovezených na účely osobitných výnimiek uvedených v bode 2, a to do skončenia platnosti týchto výnimiek. Bod 6 sa uplatňuje, ak takéto výrobky boli vyrobené v súlade s výnimkou uvedenou v bode 2. Takéto výrobky, ktoré sa už do dátumu skončenia platnosti príslušných výnimiek používajú, sa môžu naďalej používať.“
„2. Do 26. júna 2026 alebo do dátumu, do ktorého sa na úverové inštitúcie uplatňuje alternatívny štandardizovaný prístup stanovený v tretej časti hlave IV kapitole 1a ….“
„5.

Pre expozície voči kapitálovým nástrojom vypočítavajú inštitúcie hrubé sumy JTD takto: JTDlong = max {LGD · Vnotional + P&Llong + Adjustmentlong; 0} JTDshort = min {LGD · Vnotional + P&Lshort + Adjustmentshort; 0} kde: JTDlong = hrubá suma JTD pre dlhú expozíciu; Vnotional = pomyselná hodnota nástroja, z ktorého expozícia vznikne; pomyselná hodnota je reálnou hodnotou kapitálu pre nástroje hotovostného kapitálu; pre vzorec JTDshort sa pomyselná hodnota nástroja do vzorca zadáva so záporným znamienkom; P&Llong = parameter, ktorý je úpravou o zisky alebo straty už zaúčtované inštitúciou v dôsledku zmien reálnej hodnoty nástroja vytvárajúceho dlhú expozíciu; zisky sa do vzorca zadávajú s kladným znamienkom a straty sa do vzorca zadávajú so záporným znamienkom; Adjustmentlong = suma, o ktorú by sa vzhľadom na štruktúru derivátového nástroja strata inštitúcie v prípade zlyhania zvýšila alebo znížila vzhľadom na úplnú stratu vyplývajúcu z podkladového nástroja; zvýšenia sa do vzorca zadávajú s kladným znamienkom a zníženia sa do vzorca zadávajú so záporným znamienkom; JTDshort = hrubá suma JTD pre krátku expozíciu; P&Lshort = parameter, ktorý je úpravou o zisky alebo straty už zaúčtované inštitúciou v dôsledku zmien reálnej hodnoty nástroja vytvárajúceho krátku expozíciu; zisky sa do vzorca zadávajú s kladným znamienkom a straty sa do vzorca zadávajú so záporným znamienkom; a Adjustmentshort = suma, o ktorú by sa vzhľadom na štruktúru derivátového nástroja zisk inštitúcie v prípade zlyhania zvýšil alebo znížil vzhľadom na úplnú stratu vyplývajúcu z podkladového nástroja; zníženia sa do vzorca zadávajú s kladným znamienkom a zvýšenia sa do vzorca zadávajú so záporným znamienkom.“.
parameter, ktorý je úpravou o zisky alebo straty už zaúčtované inštitúciou v dôsledku zmien reálnej hodnoty nástroja vytvárajúceho dlhú expozíciu; zisky sa do vzorca zadávajú s kladným znamienkom a straty sa do vzorca zadávajú so záporným znamienkom; a

Adjustmentlong

=
(49)

Je dôležité zohľadniť medzinárodný rozmer vzniku antimikrobiálnej rezistencie pri posudzovaní vyváženosti prínosu a rizika určitých veterinárnych antimikrobík v Únii. Organizmy rezistentné voči antimikrobikám sa môžu rozšíriť na ľudí a zvieratá v Únii a tretích krajinách prostredníctvom spotreby produktov živočíšneho pôvodu z Únie alebo z tretích krajín, priameho kontaktu so zvieratami alebo ľuďmi alebo inými prostriedkami. Preto by opatrenia na obmedzenie používania veterinárnych antimikrobík v Únii mali byť založené na vedeckých odporúčaniach a mali by sa chápať v kontexte spolupráce s tretími krajinami a medzinárodnými organizáciami. Z uvedených dôvodov by sa malo nediskriminačným a primeraným spôsobom zabezpečiť, aby prevádzkovatelia v tretích krajinách rešpektovali určité základné podmienky týkajúce sa antimikrobiálnej rezistencie v prípade zvierat a produktov živočíšneho pôvodu vyvážaných do Únie. Každé takéto opatrenie by malo rešpektovať záväzky Únie vyplývajúce z príslušných medzinárodných dohôd. Malo by to prispievať k medzinárodnému boju proti antimikrobiálnej rezistencii, a to najmä v súlade s Globálnym akčným plánom WHO a so stratégiou OIE v oblasti antimikrobiálnej rezistencie a obozretného používania antimikrobík.
„d)

spolupracovať s orgánmi dohľadu nad trhom, a to aj na základe odôvodnenej žiadosti, aby sa zabezpečilo, že sa bezodkladne prijme nápravné opatrenie na nápravu akéhokoľvek prípadu nedodržania požiadaviek stanovených v harmonizačných právnych predpisoch Únie uplatniteľných na príslušný výrobok, alebo, ak to nie je možné, zmierniť riziká, ktoré predstavuje uvedený výrobok, ak to vyžadujú orgány dohľadu nad trhom, alebo z jeho vlastnej iniciatívy, ak sa hospodársky subjekt uvedený v odseku 1 domnieva alebo má dôvod domnievať sa, že daný výrobok predstavuje riziko.“
(6)

Jedna strana spochybnila, či je táto vzorka reprezentatívna. Komisiu vyzvala, aby potvrdila, aký podiel celkovej výroby v Únii predstavovala výroba mlynov zaradených do vzorky, a ako sa ich situácia vyvíjala v porovnaní s výrobným odvetvím Únie. Ako je vysvetlené v odôvodnení 5, výber vzorky sa zakladal na najväčšom reprezentatívnom objeme výroby, ktorý bolo možné v rámci dostupného času primerane prešetriť. Tri talianske mlyny zaradené do vzorky predstavovali 50 % talianskej výroby za hospodársky rok 2016/2017 a španielsky mlyn zaradený do vzorky predstavoval 17 % španielskej výroby v tom istom roku. Mlyny zaradené do vzorky spolu predstavovali 26 % celkovej výroby v Únii. Okrem toho počas obdobia prešetrovania, teda od 1. septembra 2012 do 31. augusta 2017 sa výroba spoločností zaradených do vzorky vyvíjala podobne ako výroba celého výrobného odvetvia. Výroba sa v prípade výrobcov zaradených do vzorky znížila o 36 % a v prípade celého výrobného odvetvia Únie o 38 %. Potvrdzuje sa tým záver, že vzorka je naozaj reprezentatívna.
(8)

Vzhľadom na to, že Komisia v súčasnosti preskúmava nariadenie (ES) č. 1008/2008 vrátane jeho ustanovení o prenájme lietadla s posádkou a ich možného vplyvu na zamestnancov a spotrebiteľov, a že preskúmanie Komisie by mohlo viesť k všeobecnej revízii nariadenia (ES) č. 1008/2008, toto nariadenie sa obmedzuje na zosúladenie nariadenia (ES) č. 1008/2008 s príslušnými medzinárodnými záväzkami. Medzinárodná dohoda o prenájme lietadla s posádkou by mala obsahovať práva a povinnosti obidvoch strán založené na reciprocite a mala by byť založená na existujúcej dohode ATA.
(2)

V zmysle nariadenia (ES) č. 669/2009 sa od členských štátov vyžaduje, aby Komisii každý polrok predkladali správu o zásielkach krmív a potravín uvedených v zozname vrátane podrobných údajov o každej zásielke, počtu zásielok, z ktorých boli odobraté vzorky na účely analýzy, ako aj výsledkov úradných kontrol vykonaných v súlade s nariadením (ES) č. 669/2009. Niektoré členské štáty dobrovoľne odosielajú jednotné vstupné doklady vydané ich príslušnými vnútroštátnymi orgánmi v súlade s nariadením (ES) č. 669/2009 do integrovaného počítačového veterinárneho systému (TRACES), ktorý bol zriadený rozhodnutiami Komisie 2003/24/ES (3) a 2004/292/ES (4), a tým poskytujú Komisii podrobné údaje o každej zásielke, o počte zásielok, z ktorých boli odobraté vzorky na účely analýzy, ako aj o výsledkoch kontrol stanovených v nariadení (ES) č. 669/2009 Povinnosť predkladať správy by sa preto mala považovať za splnenú v prípade, že členský štát odošle do systému TRACES jednotné vstupné doklady vydané v súlade s nariadením (ES) č. 669/2009 v lehote podávania správ stanovenej v danom nariadení.
(5)

Úrad prijal dve priaznivé vedecké stanoviská (5) (6), pokiaľ ide o používanie látky kopolymér (R)-3-hydroxybutyrátu a (R)-3-hydroxyhexanoátu (číslo FCM: 1059, číslo CAS: 147398-31-0), ktorá je biologicky rozložiteľným kopolymérom získaným mikrobiálnou fermentáciou a používa sa pri výrobe obalových výrobkov určených na styk s celým ovocím a zeleninou. V uvedených dvoch stanoviskách dospel úrad k záveru, že táto látka nepredstavuje bezpečnostné riziko pre spotrebiteľa, ak sa používa buď samostatne, alebo zmiešaná s inými polymérmi, ktoré sú v styku so (suchými/tuhými) potravinami, ktorým bol pridelený v tabuľke 2 prílohy III k nariadeniu (EÚ) č. 10/2011 simulátor potravín E, pri podmienkach styku v trvaní až na 6 mesiacov alebo viac pri izbovej alebo nižšej teplote vrátane fáz plnenia za tepla alebo krátkeho zohriatia. Úrad ďalej dospel k záveru, že špecifická migrácia produktu rozkladu kyseliny krotónovej by nemala prekročiť 0,05 mg/kg potraviny. Uvedená látka by sa preto mala zahrnúť do zoznamu povolených látok Únie s tým obmedzením, že sa musia splniť uvedené špecifikácie.
(8)

Zoznam Únie stanovený v nariadení (ES) č. 1334/2008 je určený len na regulovanie používania aromatických látok, ktoré sa pridávajú do potravín na dodanie alebo úpravu vône a/alebo chuti. Látka (číslo FL 16.119) by sa mohla pridávať do potravín aj na iné účely, než je dodanie arómy, a na takéto použitia sa naďalej vzťahujú iné predpisy Únie. V tomto nariadení sa stanovujú podmienky používania, ktoré sa týkajú iba použitia látky (číslo FL 16.119) ako aromatickej látky.
(10)

V dôsledku nadobudnutia platnosti Lisabonskej zmluvy by sa mali právomoci udelené Komisii v rámci nariadenia (ES) č. 726/2004 zosúladiť s článkami 290 a 291 Zmluvy o fungovaní Európskej únie (ďalej len „ZFEÚ“). S cieľom doplniť alebo zmeniť určité nepodstatné prvky nariadenia (ES) č. 726/2004 by sa mala na Komisiu delegovať právomoc prijímať akty v súlade s článkom 290 ZFEÚ, pokiaľ ide o určovanie situácií, v ktorých sa môže vyžadovať poregistračná štúdia o účinnosti, uvedenie kategórií liekov, pre ktoré by sa mohla udeliť registrácia podliehajúca splneniu osobitných povinností a uvedenie postupov a požiadaviek na udelenie takejto registrácie a na jej predĺženie, uvedenie kategórií, do ktorých by sa mali zatriediť zmeny a stanovenie postupov preskúmania žiadostí o zmeny podmienok registrácií, stanovenie postupov preskúmania žiadostí o prevod registrácií, stanovenie postupu a pravidiel ukladania pokút alebo pravidelného penále za nedodržania povinností podľa nariadenia (ES) č. 726/2004, ako aj podmienok a spôsobov ich výberu. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni odborníkov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (15). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov a odborníci Európskeho parlamentu a Rady majú systematicky prístup na zasadnutia skupín odborníkov Komisie, ktoré sa zaoberajú prípravou delegovaných aktov.
(3)

Vzhľadom na obmedzený časový rozsah znenia, ktoré obsahuje chybu, by sa toto nariadenie malo uplatňovať od 1. júla 2016 do 31. decembra 2016 a malo by nadobudnúť účinnosť čo najskôr.
(4)

Zúčastnené členské štáty by mali dražiť svoj podiel z 50 miliónov kvót pre inovačný fond prostredníctvom svojich aukcionárov. Aby mohol každý aukcionár príslušné výťažky z aukcií pre inovačný fond dostať, mal by do 1. októbra 2019 určiť nominovaný bankový účet aukcionára, na ktorý tieto výťažky z aukcie dostane. Aukcionári môžu určiť svoje existujúce nominované bankové účty aukcionára pre výťažky z aukcie splatné ich členskému štátu, samostatný nominovaný bankový účet aukcionára vyhradený na výťažky z aukcie pre inovačný fond, alebo nominovaný bankový účet aukcionára patriaci inému aukcionárovi členského štátu, ktorý bude kvóty pre inovačný fond dražiť.
(6)

Komisia v štúdii o vplyve konštatovala, že matematický postup na výpočet životnosti vozidla uvedený v článku 23 ods. 3 písm. c) nariadenia (EÚ) č. 168/2013, ktorým sa vozidlá skúšajú po odjazdení 100 km, neodzrkadľuje skutočnú degradáciu systému regulácie emisií vozidla počas jeho životnosti. Uvedená metóda by sa už nemala používať, a mala by sa postupne zrušiť do roku 2025, aby sa zainteresovaným stranám poskytol dostatočný čas na prispôsobenie. Na obdobie do roku 2025 by sa požadovaná akumulovaná vzdialenosť prejdená vozidlom pred tým, ako dôjde k jeho preskúšaniu, mala zvýšiť, aby sa zabezpečila spoľahlivosť výsledkov skúšok.
(4)

Po druhé, agentúra v roku 2009 zaviedla v certifikačných špecifikáciách pre veľké letúny nové normy týkajúce sa horľavosti pre tepelné alebo akustické izolačné materiály, čím sa zlepšili určité vlastnosti izolačných materiálov montovaných do trupu s cieľom zabrániť šíreniu plameňov a ich prenikaniu do letúna (CS-25 – zmena 6). Tieto nové normy týkajúce sa horľavosti sa však vzťahujú len na veľké letúny, v prípade ktorých sa o osvedčenie projektu požiadalo po roku 2009. Vzhľadom na to, že niektoré veľké letúny zrejme tieto normy nespĺňajú, mali by sa zaviesť dodatočné špecifikácie letovej spôsobilosti. S náležitým zreteľom na povahu a riziko prevádzky veľkých letúnov pri zachovaní vysokej jednotnej úrovne bezpečnosti civilného letectva v Únii sa za primerané a nákladovo efektívne považuje zaviesť dodatočné špecifikácie letovej spôsobilosti, ktorými by sa obmedzilo riziko šírenia plameňov počas letu, len na novovyrobené veľké letúny, ktoré vznikli na základe projektu už osvedčeného agentúrou. Tieto dodatočné špecifikácie letovej spôsobilosti by sa mali vzťahovať aj na veľké letúny, ktoré sú v prevádzke počas výmeny tepelných alebo zvukových izolačných materiálov. V neposlednom rade by sa mali zaviesť dodatočné špecifikácie letovej spôsobilosti, ktorými by sa obmedzilo riziko prenikania plameňov do letúna po havárii, na veľké letúny s kapacitou pre 20 a viac cestujúcich, ktoré by sa vzťahovali len na novovyrobené letúny, ktoré vznikli na základe projektu už osvedčeného agentúrou.
2.

Tabuľka nižšie uvádza podrobný štandardný opis kategórií nástrojov v prípade transakcií, ktoré sú spravodajské jednotky povinné vykazovať ECB. V prípade, že sú spravodajské jednotky povinné vykazovať transakcie ich NCB, príslušná NCB prispôsobí tieto opisy kategórií nástrojov na vnútroštátnej úrovni tak, aby boli v súlade s týmto nariadením. Typ nástroja Opis Deposits (vklady) Nezabezpečené úročené vklady (vrátane účtov splatných na požiadanie, avšak bez vkladov na bežných účtoch), ktoré sú buď s výpovednou lehotou alebo s lehotou splatnosti najviac jeden rok, t. j. do 397 dní po dni vyrovnania, a ktoré si spravodajské jednotka buď vezme (prijatie úveru) alebo uloží (poskytnutie úveru). Call accounts/Call money (účty/peniaze splatné na požiadanie) Peňažné účty s dennými zmenami platnej úrokovej sadzby, ktoré zakladajú úrokové platby alebo výpočty v pravidelných intervaloch, a s výpovednou lehotou na výber peňažných prostriedkov. Sporiaci účet s výpovednou lehotou na výber peňažných prostriedkov. Certificate of deposit (vkladový certifikát) Termínovaný dlhový nástroj v obchodovateľnej alebo neobchodovateľnej forme vydaný PFI, ktorý oprávňuje jeho držiteľa na osobitnú pevne stanovenú úrokovú sadzbu počas vymedzeného pevne stanoveného obdobia do jedného roka, t. j. do 397 dní po dni vyrovnania, a ktorý je buď úročený alebo s diskontom. Commercial paper (komerčný cenný papier) Nezabezpečený dlhový nástroj vydaný PFI s lehotou splatnosti najviac jeden rok, t. j. do 397 dní po dni vyrovnania, ktorý je buď úročený alebo s diskontom. Asset backed commercial paper (komerčný cenný papier krytý aktívami) Dlhový nástroj vydaný PFI s lehotou splatnosti najviac jeden rok, t. j. do 397 dní po dni vyrovnania, ktorý je buď úročený alebo s diskontom a je zabezpečený určitou formou kolaterálu. Floating rate note (zmenka s pohyblivým úrokovým výnosom) Dlhový nástroj, v prípade ktorého sa pravidelné platby úrokov vypočítavajú na základe hodnoty, t. j. fixáciou základnej referenčnej sadzby, ako je sadzba Euro Interbank Offered Rate (Euribor), k dátumom, ktoré sú vopred stanovené a známe ako dátumy fixácie, a ktorého lehota splatnosti je najviac jeden rok, t. j. do 397 dní po dni vyrovnania. Other short-term debt securities (ostatné krátkodobé dlhové cenné papiere) Nepodriadené cenné papiere iné ako majetkové účasti so splatnosťou do jedného roka, t. j. do 397 dní po dni vyrovnania, vydané spravodajskými jednotkami, ktoré sú nástrojmi zvyčajne obchodovateľnými a obchodovanými na sekundárnych trhoch alebo môžu byť realizované na trhu, a ktoré neposkytujú držiteľovi žiadne vlastnícke práva vo vzťahu k vydávajúcej inštitúcii. Táto položka zahŕňa: a) cenné papiere, ktoré priznávajú držiteľovi nepodmienené právo na pevne stanovený alebo zmluvne stanovený príjem v podobe kupónových platieb a/alebo určenej pevne stanovenej čiastky k určitému dátumu (alebo dátumom) alebo s počiatočným dátumom stanoveným v čase emisie; b) neobchodovateľné nástroje vydané spravodajskými jednotkami, ktoré sa následne stali obchodovateľnými, a ktoré by mali byť preklasifikované ako „dlhové cenné papiere“.
265.

Nazir Ahmad JamalEddine (alias ; Nazir Ahmad, Mohammed JamalEddine)

Pohlavie: mužské Pozícia: Spoluzakladateľ a väčšinový akcionár spoločností Apex Development and Projects LLC a zakladateľ A'ayan Company for Projects and Equipment Dátum narodenia: 1962 Štátna príslušnosť: Sýrska

Popredný podnikateľ pôsobiaci v Sýrii so značnými investíciami v stavebníctve vrátane kontrolného 90 % podielu v spoločnosti Apex Development and Projects LLC, ktorá vytvorila spoločný podnik v hodnote 34,8 milióna USD na účely realizácie režimom podporovaného projektu výstavby luxusnej rezidenčnej a obchodnej štvrte s názvom Marota City. Prostredníctvom svojej účasti na výstavbe Marota City Nazir Ahmad JamalEddine získava výhody od sýrskeho režimu a/alebo mu poskytuje podporu.
PRÍLOHA

V prílohe I k nariadeniu (ES) č. 881/2002 sa pod nadpisom „Fyzické osoby“ vypúšťajú tieto záznamy:

„Hassan Abdullah Hersi Al-Turki [alias a) Hassan Turki, b) Hassen Abdelle Fihiye, c) Sheikh Hassan Abdullah Fahaih, d) Hassan Al- Turki, e) Hassan Abdillahi Hersi Turki, f) Sheikh Hassan Turki, g) Xasan Cabdilaahi Xirsi, h) Xasan Cabdulle Xirsi]. Dátum narodenia: približne 1944. Miesto narodenia: Región V, Etiópia (región Ogaden vo východnej Etiópii). Štátna príslušnosť: Somálsko. Adresa: od novembra 2012 sa údajne nachádza v južnom Somálsku, Dolná Juba blízko Kismayo, najmä v Jilibe a Burgabo. Dátum zaradenia do zoznamu podľa článku 2a ods. 4 písm. b): 6.7.2004.“

„Jamal Housni (alias a) Djamel il marocchino, b) Jamal Al Maghrebi, c) Hicham). Dátum narodenia: 22.2.1983. Miesto narodenia: Maroko. Adresa: a) Via Uccelli di Nemi 33, Miláno, Taliansko, b) Via F. De Lemene 50, Miláno, Taliansko. Ďalšie informácie: V júni 2009 vo väzbe. Dátum zaradenia do zoznamu uvedený v článku 2a ods. 4 písm. b): 2.8.2006.“
(8)

V článku 46 nariadenia (EÚ) č. 1303/2013 sa zjednodušili oznamovacie povinnosti týkajúce sa finančných nástrojov s cieľom zabrániť určitým duplicitným činnostiam. Preto treba prispôsobiť informácie požadované v dátovom poli 40 požiadavke, aké informácie má správa obsahovať, stanovenej v článku 46 ods. 2 písm. i) nariadenia (EÚ) č. 1303/2013. Treba zároveň premiestniť požiadavku na podávanie informácie o hodnote kapitálových investícií v porovnaní s predchádzajúcimi rokmi pod hlavu VII vzoru správy o finančných nástrojoch, na ktorú sa vzťahuje článok 46 ods. 2 písm. i) nariadenia (EÚ) č. 1303/2013. S cieľom zabrániť zbytočnému administratívnemu zaťaženiu a zabezpečiť súlad so systémami podávania správ, ktoré riadiace orgány už zaviedli, by presun existujúceho dátového poľa 40 pod hlavu VII na zaistenie súladu s príslušným odkazom v článku 46 ods. 2 písm. i) nariadenia (EÚ) č. 1303/2013 nemal viesť k jeho prečíslovaniu, hoci by sa jeho názov mal zosúladiť s uvedeným článkom.
2.

Tabuľka v prílohe sa nahrádza takto: „Názov spoločnosti Mesto Hebei Hongling Seamless Steel Pipes Manufacturing Co., Ltd. Handan Hengyang Valin MPM Co., Ltd. Hengyang Hengyang Valin Steel Tube Co., Ltd. Hengyang Jiangsu Huacheng Industry Group Co., Ltd. Zhangjiagang Jiangyin City Seamless Steel Tube Factory Jiangyin Jiangyin Metal Tube Making Factory Jiangyin Pangang Group Chengdu Iron & Steel Co., Ltd. Chengdu Shenyang Xinda Co., Ltd. Shenyang Suzhou Seamless Steel Tube Works Suzhou Tianjin Pipe (Group) Corporation (TPCO) Tianjin Wuxi Dexin Steel Tube Co., Ltd. Wuxi Wuxi Dongwu Pipe Industry Co., Ltd. Wuxi Wuxi Seamless Oil Pipe Co., Ltd. Wuxi Zhangjiagang City Yiyang Pipe Producing Co., Ltd. Zhangjiagang Zhangjiagang Yichen Steel Tube Co., Ltd. Zhangjiagang“
(3)

Spojené kráľovstvo predložilo 29. marca 2017 oznámenie o svojom úmysle vystúpiť z Únie podľa článku 50 Zmluvy o Európskej únii. Znamená to, že Spojené kráľovstvo 30. marca 2019 vystúpi z Únie a na Spojené kráľovstvo a v Spojenom kráľovstve sa už nebudú uplatňovať právne predpisy Únie. Medzi Európskou úniou a Spojeným kráľovstvom sa v súčasnosti rokuje o dohode o vystúpení, v ktorej sa predpokladá „prechodné obdobie“. Podľa návrhu ustanovení dohody o vystúpení dohodnutých medzi EÚ a Spojeným kráľovstvom na úrovni vyjednávačov nemôže príslušný orgán Spojeného kráľovstva počas prechodného obdobia konať ako hodnotiaci príslušný orgán v prípade žiadnej kombinácie účinnej látky/typu výrobku zaradenej do kontrolného programu. Okrem toho nie je vôbec isté, či dohodu o vystúpení po jej finalizácii podpíšu a ratifikujú obe strany, a to pred 30. marcom 2019.